钦定古今图书集成/方舆汇编/职方典/第1181卷 > 《隋志》陂有安昌郡开皇初废
## 钦定古今图书集成/方舆汇编/职方典/第1181卷 > 《隋志》陂有安昌郡开皇初废

作京城　，在县西四十五里。

盘龙城　，在县西五十里。

牛湖城　，在县南六十里。

南司州　在县北三里。齐置，今废。苏东坡诗云：“五年一梦《南司州》。”

夹沙州　，在县北六十里。

铁林寨　，在县东三十里。

潘家寨　在县东四十里。

克敌军寨　在县北五里。相传前代筑以御寇，亦《十景》之一。

仙侣台　在县北五里。有山崛起，水绕周回，俗传仙侣曾寓此。

钓鱼台　在县东北五里。有盘石，临河浒，世传宋隐士钓鱼于此。

望鲁台　在治东，逾河百武，二程先生筑以望鲁。明景泰间，同知蔡绶建祠于其麓。久废，今重建。

双凤亭　侯夫人“梦双凤投怀生二程先生。” 明天顺间，佥事沈靖建亭于台上，因名。久废，今重建。

涵虚亭　昔在二程祠内。弘治间，推官罗翰建，久废。

聪明池　在祠内。旧传，蛙不鸣，蚊不鼓，旱涝不涸。后人掘池，得土龟，列八卦。龟为人窃去，遂不验。正德间，御史王相修，久湮。今复濬。

将军凹　在县北七十里，有木兰将军墓在焉。“板桥　” 在西郭外，伐石为桥，上有仙人足迹。“理趣林　” 在祠前一里，乔木耸翠，即明道先生傍花随柳处。

蕲州

罗州城　在安平乡，去今治五十里。后隋、唐称为“淮甸雄封” ，寻为江夏王，筑城于此。

江夏城　，《一统志》云：“至于城垣之下。”

吕王城　在州东北五里。相传古吕王筑古战场　，其址有三：一在城南三里，明洪武三年，千户许胜建。一在城东濠岸，洪武二十年，指挥杨信立。一在城北五里挂口江滨，洪武二十二年，吉安侯垛集军训练。今俱废。

《江山清趣　》：在州城凤凰山南四祖寺后。明弘治五年，锦衣卫指挥同知孙瓒公干蕲州建，置避暑。

《白云深处　》，在荆府之内，麒麟山之阳。林木四匝，群峰合抱，常有白云凌虚之状。荆王于此构亭养静。

《江山一览　》：在凤凰山，兵备刘公亦斋立。“千仞亭　” 在江山亭后，兵备江防卜公监泉立。其亭址，则皆四祖禅林之臂山。巉峨翠𪩘，一眺千里，风景奇绝，不殊于赤壁。

“浮玉亭　” 在江心新生矶，徐州守所建，吴明卿题。

环翠亭　在旧治子城上，宋时建。

桂花亭　在州东符干关外，有泉清凉可汲。四见亭　在州旧治白云山北塔后。宋治平中，范纯仁知蕲州建，今废。

涵辉阁　在旧治子城上，今废。

“禹阁　” ，在城南，桃履之迹，粲然可指。

仙人台　在州治一百五十里大桴山西。山名“石魁” ，一名“旋螺。” 有九十九峰，远望数百里，世传为刘五、刘六真人修炼飞升处。上有玉虚宫、仙林寺，夜有天灯，或五色神光昼见。明嘉靖间，邑绅郝守正重修。

凤凰台　在州北凤凰山。相传罗翼真人飞升处，遗有履迹。

岂弟堂　“在州西北” ，宋建，今废。

忠恕堂　在旧治儒学傍，宋时建。

安民堂　在旧治

溪堂　在旧治南，至和中，吴瑛致政时隐居也。

司马温公《寄吴北郡之子壮年致仕归蕲春》诗：“一朝投绂真高士，万卷藏书旧世家。”

思政堂　　　。贵简堂　　　。双桂堂。

双莲堂　四堂皆宋时建。

烟霏楼　在旧治蕲春县内，昕夕常有瑞雾合抱，春夏尤甚焉。

见山楼　在旧治蕲春县内。青螺翠黛，四面环拱，盖取昔人“南山当户” 之句，示不忘君，亦忠爱意也。故以名焉。

烟光楼　本州梁国学建，吴明卿先生题。后因筑险，遂名为“关。” 今废。

陈姑泉　在南关外，即南坛井。相传，陈姑修炼于此，水最清冽，三夏远近人多汲取之。癸未城毁，井遂湮没，至今未经修濬。

温泉　：在治东六十里。三冬蒸气上腾，人皆沐浴。

蕲阳第一泉　在州东大泉山，水最清冽。蕲阳镇　在吕王山之下、昭化寺之前。今潴水处产莲。中央墩阜即其遗址。

皇城镇　在青山下乡，去州治一百二十里。汪不花墓在其傍，遗址尚存。

逵城镇　，去皇城镇十里，蕲界接壤汴京，古设有是镇。

白甫冲　《旧志》载：太白子美过江，上凤凰山，爱其佳胜，同为登览。后人指山下之路为白甫冲。铁牯牛　，在南门外团濠内，铸像，不知何许。曾有阉宦掘出削铁，城中遂灾，止之乃寝。谚云：“三铁镇蕲阳，铁牛并铁佛铁缸” 也。

云路石篆　。在欧家渡青山下乡，去州治北一百二十里，西龙达城二河合流之处。宋季频罹金人寇寔，便趋避去。渡数步有石，镌“云路” 二大字，古劲可爱。

碧云峰　在州东一百二十里，其下有松山寺。汉永平中，伏虎慈应禅师卓钖于此。

《观颐视履　》石刻四大字，傍题“大宋淳熙丁巳潘震为蕲春三角寺书。”

风云奇观石　在州治右。明成化六年毁真武庙，掘地得之。额有“风云奇观” 四字。下有律诗一首，无作者名氏。石移置荆府之内。

《东龙》、“西龙　” ：在三角山，东西对峙。

六逸石　，在三角山上镌元丰八年三月主事陈、同知某、文林郎编修某避暑憩题刻有诗。时人称为“罗汉洞。”

广济县

樊哙城　，在武山湖滨。世传汉高帝命樊哙征九江王黥布，筑此屯兵。

鲁肃府　遗址犹存

徐平章城　徐兴，本县人，元举贤良，官平章、蕲国公。元季红巾据蕲水为乱，平章公筑城县西，督兵御之。胡镇曰：“是乘时草窃者，将有内变，不如约。辞厚币以侦之。” 遣使往陈，果与徐不合，而因我之款。贼相戒曰：“慎勿犯新城兵也。” 后蕲、黄俱陷，而济独得全。明兵东上，徐文寿集父兵归附。

刘季峰　在县南六十里。世传汉高祖为擒黥布，尝陟此眺望，故名。傍有观射台、走马场、鲍照读书台　在东冲第一尖。

灵山　宋宁宗时，金人陷蕲，诏赵方遣救。方命许国、扈再兴解唐城围，还鄂保江夏。再兴引军至蕲之灵山，伺金人归击之，土豪祝文蔚横突入阵，金人大败。

“《马祖坐石　》，在灵山。” 道一阐化江西时游此，石上足痕宛然。

仙姑泉　在灵山

“四高” 楼　在西门外，即文昌阁旧址。楼下为梅浦，植梅千树，隔浦构亭，沧浪桥跨之，与楼为掩映。

“环翠楼　” 在玉枕山下，览一县胜概。

生春堂　在县治东。知县高伟建，以延贤讲艺。“江汉书院　” 在龙坪，瞿聘君九思与诸子讲论处。院左侧有“仰瞻窝” ，祀聘君高弟徽张复子远先生，盖先生尝寓坪上云。

名山阁　在县治东北河干王宪皋先生藏书处。

《白石山房　》在县治北最高处，去白石里许，为刘正叔“秉钤读书处。”

浴佛井　四祖医大师生时，取水于此澡浴，原名“清净井” ，明正德间，双峰真身自焚，梦感荆王铸铜像送寺，道经井前，先井涸数十年，至是，水忽涌出如旧。

盐井　在盐井寺。詹祖初挂锡于此，前有石井。

每日出盐供众。师后去马口寺。盐遂止。

黄梅县

百万城　，一名“桐城砦” ，在多云山之麓。唐曾元裕驻兵之所。下有百万陂，亦裕所凿。

药师城　，去县北二十里。唐李药师领兵过此，筑以避寇者。

董公城　，在濯港之南，董公筑以避水与兵者。“九江城　” 、东京城　、西京城　，以上三城皆《英布》所筑。

义丰旧治　去大河铺一里，遗址犹存。

新蔡旧治　在邑西白花坡，遗址变为畛畦，然多砖瓦。

长吉旧治　废址在濯足港郭家嘴。

红花寨　龙坪砦　以上二寨砦，俱宋高宗将戚方驻兵之地。

太子驿　，即今停前驿。梁武帝行兵驻此，产“昭明太子” ，故名。

李玭《读书》遗址　在东山麻林洼。

散花洲　在县南六十里大江北。周瑜战胜，犒士散花于此。

寇师洲　，去县西南七十里。汉寇恂平河内，驻兵洲上，故名。

宋家洲　太白湖有洲，相传福主宋公初来至湖，聚土以渡。往考田山后，遂成洲，名宋家洲。俊逸亭　，梅民摘“俊逸鲍参军” 之句，扁亭幕前后。宋迁谯楼左迎宾馆后，今废。

怀佳亭　学士陈经以其祖御史陈崇作东佳书院于江州，因作亭于黄连嘴，名曰“怀佳松风亭　” ，在太平桥之左，宪副曹麟所建，编有《石公诗句》。

鸳鸯亭　在思姑巷，今废。世传徐拭妻齐氏，夫妇相和敬，而齐事姑尤孝。所居有塘，塘蓄双鸳鸯。齐氏每称觞，鸳鸯随之。姑死，鸳鸯飞去，齐思不已，竟殒，拭亦随亡。里人悼之，以“思姑” 名巷。濯足亭　在治北洗脚陂。邑光州刺史熊伟因罗真人于此濯足飞升，构亭榭于上，扁曰《濯足遗址》。

飞仙台　在北邙山，罗真人飞升处。

斗法洞　相传五祖入东山，五显神争其地。祖坐山窝，五显飞石来击，祖竖指却之，石坠于地，四击四却，遂成一洞，故名。

凤凰池　，相传罗真人丹成，以一粒疗龙疾，一粒被邻鸡破囊啄之，化为凤，飞鸣大市池中，故名。今淤。

“沭浴池　” ，在东永福寺前铁塘口，明公沭浴处。“玉蟾池　” ，在泰源观上，右有塘一口，一名“炼丹池。”

万柳堤　即曾公堤。沿堤四十里植柳数万株。民歌之曰：“青青柳，胜甘棠，夏日不盖树生凉。” 铁炉口　山南坂有山出铁，元立铁冶局于此。相传穵铁者入其中，山将崩，有美妇提篮卖鱼，俱出口，视之得免覆压之难。故后人立紫荆庵以祠观音。

离母墩　在濯港水中。相传五祖离母周氏于此。

“瀑布泉　” ，即四祖寺“碧玉流。”

“畏喝泉　” ，五祖喝止沸泉。见《灵泉寺》。

坠腰石　在东禅寺，六祖坠腰舂米者。

制弓石　在县厅左，级长盈六尺，古者以此制步亩之弓。

唱歌石　在四祖山麓之田间，夕时人卧其上，一夕，明日便善歌唱，亦妖石也。后雷击石破，遂不复验。

石眼　，即马鞍山天窗，深不可测，相传此眼通源湖，以木片纪姓名投其中，寻于湖中得之。御书寺额　：“五祖寺” ，宋英宗御书《天下祖庭》，徽宗御书“天下禅林意生寺” ，明太祖御书《第一山南乌崖碑　》。乌崖即南山也。人传南山为晋庵道场，石上有符，洗刷视之，则篆文“南乌崖” 也。傍书“大宋庆元四年里人王仲瑄观落笔，山人沈百药书” ，即此足征普庵之谬。

娑罗树　无迹，祖师手植，见《北山寺》。

《王官人树　》王义官栽树施茶，人德之，故比甘棠，至今称“王官人树。”

“义树　” ，宋、元时生于刘健家，两树交生，今久不存，惟镌绘图及学士刘忠山有记。

紫荆树　，严仲祥五世同居，植紫荆于庭，今萎节妇柏　。北邙山有李节妇墓，其初夫死，氏葬之，植双柏墓前。顷有牛嚼左树之杪五寸，氏闻之曰：“左者夫也。” 乃赴墓前，抚柏痛哭，一夜，长与右齐。后氏卒，乃合墓。

爨杖枫　，六祖典馔东禅，插爨杖于地，复荣成枫树，后萎，僧取一截，剜囫囵鼓腔，毁于寇。白莲花　，五祖手植，见《五祖寺》。

白牡丹　观音寄植，见《意生寺》。

龙骨春花　《前志》：“花产于谯楼东，玉色奇香，天下惟扬州琼花同之” ，则此春花固琼花也。紫云霁雪　山时有紫气出没，严寒雪厚数寸，日上雪消，遥望如银屏玲珑。

北山古木　，干苍枝曲，旋盘如盖，周围覆二亩许，相传为“古娑萝树。”

南山古峒　，峒有奇石怪木，宽敞如屋数间，内有“石棹” 古字。

多云：樵唱　歌发，响应空谷中，若有和之者。太白《渔歌　》，渔舟千艘，朝暮歌声不绝，故昔人有“倾倒太白听渔歌” 之句。

《西池夜月　》相传池水有光，夜明如月。